Diari Oficial de la Generalitat Valenciana


Sumari del DOGV 7161, del 27-11-2013 (2013/11210)

ACORD de 15 de novembre de 2013, del Consell, pel qual s'autoritzen modificacions en l'annex de transferències de capital del programa 431.10 Arquitectura i Habitatge per a incrementar la línia nominativa T7817 «Bestretes d'ajudes corresponents a actuacions protegides en matèria d'habitatge», minorant la línia genèrica T0304 «Pla d'habitatge», per un import de 496.584,10 euros. Expedient número 08.003/13-086.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7161

Data del DOGV
:   27-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11268


Data del document
:   15-11-2013

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 15 de novembre de 2013, del Consell, pel qual s'autoritzen modificacions en l'annex de transferències de capital del programa 431.10 Arquitectura i Habitatge per a incrementar la línia nominativa T7817 «Bestretes d'ajudes corresponents a actuacions protegides en matèria d'habitatge», minorant la línia genèrica T0304 «Pla d'habitatge», per un import de 496.584,10 euros. Expedient número 08.003/13-086. [2013/11305]  
El Consell, en la reunió del dia 15 de novembre de 2013, va adoptar l'acord següent:  
La Generalitat ha atorgat, en el marc dels plans d'habitatge estatal i autonòmic vigents, ajudes per a garantir l'accés a la vivenda en les distintes modalitats previstes en estos. Part dels seus beneficiaris, en aplicació del que preveu la disposició addicional sèptima del Decret 66/2009, de 15 de maig, del Consell, pel qual es va aprovar el Pla Autonòmic d'Habitatge de la Comunitat Valenciana 2009-2012, van sol·licitar la bestreta de les ajudes a les entitats de crèdits amb què la Generalitat havia subscrit convenis de col·laboració a estos efectes.  
  
A fi de regularitzar la situació administrativa de les subvencions anticipades i evitar el venciment dels terminis de demora, es va habilitar el passat exercici la línia de subvenció nominativa distribuïda T7817, diferenciada de la línia genèrica T0304 «Pla d'habitatge», línia també inclosa en l'annex de transferències de capital del programa per a este exercici.  
Una part de les ajudes incloses en la relació nominativa de l'esmentada línia T7817 no van poder tramitar-se al tancament de l'exercici de 2012, com a conseqüència de deficiències en l'aportació de la documentació necessària. Una vegada comprovades eixes circumstàncies, la Conselleria d'Infraestructures, Territori i Medi Ambient proposa incrementar la dotació de la línia en els 496.581,10 euros a què ascendix la suma d'estes. Per a finançar este increment planteja minorar la dotació de la línia genèrica T0304 «Pla d'habitatge», atesa la inexistència de compromisos pendents o vinculats a finançament condicionat, amb càrrec a esta.  
En este sentit, i en virtut del que disposen els articles 18 i 19 de la Llei de Pressupostos de la Generalitat per a l'exercici de 2013, a proposta del conseller d'Hisenda i Administració Pública, el Consell  
  
ACORDA  
  
Primer  
S'autoritzen les modificacions següents en l'annex de transferències de capital del programa 431.10 Arquitectura i Habitatge:  
  
a) La minoració de la dotació de la línia genèrica T0304, d'acord amb el detall següent:  
  
b) L'increment de la dotació de la línia nominativa distribuïda T7817, així com la modificació de la seua relació de beneficiaris, per a fer front als pagaments pendents de l'exercici de 2012:  
  
b-1) Increment de la dotació:  
  
b-2) Modificar la relació dels seus beneficiaris, afegint als inicialment previstos els relacionats en l'annex i pels imports que es detallen en este, per un total de 496.584,10 euros.  
  
València, 15 de novembre de 2013  
  
El vicepresident i secretari del Consell,  
JOSÉ CÍSCAR BOLUFER